ત્રિપુરાઃ ભારતના વડાપ્રધાન મોદીએ ત્રિપુરાની રેલીમાં પોતાના સંબોધન દરમિયાન જણાવ્યું કે દેશમાં 7મું વેતન આયોગ લાગુ થયા બાદ ત્રિપુરામાં ચોથા વેતન આયોગની ભલામણ અનુસાર વેતન આપવામાં આવી રહ્યું છે. વામપંથી સરકારે કર્મચારીઓને પોતાના અધિકારથી વંચિત રાખ્યા છે. વડાપ્રધાને જણાવ્યું કે એવું તો શું કારણ છે કે સરકાર કર્મચારીઓને તેમનો હક્ક નથી આપી રહી. વડાપ્રધાને જણાવ્યું કે ત્રિપુરામાં ભાજપની સરકાર બન્યા બાદ કર્મચારીઓને સાતમા વેતન આયોગની ભલામણોને લાગુ કરવામાં આવશે. અને કર્મચારીઓને તેમનો અધિકાર આપવામાં આવશે.